Държавен вестник, бр. 89, 2016 г., стр. 71

БРОЙ  89	
Д Ъ Р Ж А В Е Н  В Е С Т Н И К 	
СТР.  71  
НАРЕДБА
за условията и реда за събиране на таксите 
за ползване на пътната инфраструктура по 
Закона за пътищата
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията 
и редът за събиране на:
1. такса за ползване на пътната инфра­
структура – винетна такса; заплащането на 
винетната такса дава право на едно пътно 
превозно средство да ползва за определен 
срок републиканските пътища, които са 
включени в трансевропейската пътна мрежа, 
както и такива, които са извън нея, или тех­
ни участъци; размерът на винетните такси, 
включително административните разходи, за 
всички категории превозни средства се опре­
деля от Министерския съвет, така че да не е 
по-висок от максималните размери, посочени 
в приложение № 1 към чл. 10, ал. 1, т. 1 от 
Закона за пътищата;
2. такса за ползване на отделни съоръжения 
по републиканските пътища по чл. 10, ал. 1 
от Закона за пътищата – мостове, тунели и/
или планински проходи, посочени в списък, 
приет с решение на Министерския съвет и 
обнародван в „Държавен вестник“;
3. такса за специално ползване на републи­
канските пътища или на части от тях.
Чл. 2. Агенция „Пътна инфраструктура“ 
сигнализира пътищата и пътните съоръжения, 
за които се събират такси по чл. 1, т. 1 и 2.
Чл. 3. Пътните превозни средства на Ми­
нистерството на вътрешните работи, на На­
ционалната служба за охрана, на Държавна 
агенция „Национална сигурност“, на Спешна 
медицинска помощ и на въоръжените сили 
не заплащат такси по чл. 1, т. 1 и 2.
Чл. 4. (1) Ползването на републиканските 
пътища включва движението и/или парки­
рането на пътни превозни средства по репу­
бликанските пътища или по техни участъци.
(2) Потребители на републиканската пътна 
инфраструктура на Република България са:
1. физически лица и юридически лица, 
които използват републиканските пътища 
с пътни превозни средства, регистрирани в 
Република България, наричани по-нататък 
„местни потребители“;
2. физически лица и юридически лица, 
които използват републиканските пътища 
с пътни превозни средства с чуждестранна 
регистрация, наричани по-нататък „чуждес­
транни потребители“.
Чл. 5. Събирането на таксите по чл. 1 не 
следва пряко или непряко да води до дис­
криминация въз основа на националността 
на превозвача, страната или мястото на ре­
гистрация на превозвача или на превозното 
средство или въз основа на началния или 
крайния пункт на транспортната операция.
Г л а в а  в т о р а
УСЛОВИЯ И РЕД ЗА СЪБИРАНЕ НА ВИ­
НЕТНИ ТАКСИ
Чл. 6. (1) Винетната такса на територията 
на Република България се заплаща в левове.
(2) Потребителите могат да заплащат ви­
нетни такси при преминаване на границата на 
Република България на съответния граничен 
контролно-пропускателен пункт в левове или 
в евро.
Чл. 7. Собственикът или ползвателят на 
пътно превозно средство има право да ползва 
републиканската пътна инфраструктура на 
Република България, като преминава по нея 
или по нейни участъци с пътното превозно 
средство само когато е заплатил винетна такса 
съобразно категорията на пътното превозно 
средство и за съответния период по чл. 9, 
ал. 2, като на предното стъкло на пътното 
превозно средство е залепена валидна винетка.
Чл. 8. Собственикът или ползвателят на 
пътно превозно средство декларира устно 
регистрационния си номер при заплащане 
на винетна такса за ползване за определен 
срок на републиканските пътища, които са 
включени в трансевропейската пътна мрежа, 
както и такива, които са извън нея, или техни 
участъци. Регистрационният номер се вписва 
в платежния документ от издателя му.
Чл. 9. (1) Срещу заплащане на винетната 
такса, определена с тарифата по чл. 10, ал. 6 
от Закона за пътищата, на потребителя се 
издават платежен документ и винетка, която 
доказва правото на ползване на републикан­
ските пътища за период съобразно валидността 
на винетния стикер.
(2) Винетните такси се събират в съответ­
ствие с Тарифата за таксите, които се събират 
от Агенция „Пътна инфраструктура“ и съо­
бразно периода им на валидност, както следва:
1. годишна винетка с валидност, съответ­
стваща на бюджетната година, по смисъла на 
чл. 10, ал. 2 от Закона за публичните финанси, 
от 1 януари до 31 декември на годината, за 
която е издадена, като потребителите могат 
да ползват републиканската пътна мрежа в 
срок до 31 януари на следващата година, при 
заплатена винетна такса за предходната година;
2. месечна винетка с валидност един кален­
дарен месец считано от датата на издаването є;
3. седмична винетка с валидност 7 дни 
считано от датата на издаването є;
4. дневна винетка, валидна за деня, който 
е обозначен на нея чрез перфорация.
Чл. 10. За различните категории пътни 
превозни средства по чл. 10а, ал. 7 от Закона 
за пътищата се издават различни винетки по 
чл. 9, ал. 2.